
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 218 

29 Οκτωβρίου 2009 


ΠΕΡΙΕΧΟΜΕΝΑ 


ΠΡΑΞΕΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Αναστολή εφαρμογής διατάξεων τακτοποίησης ημι- 
υπαίθριων και λοιπών κλειστών χώρων που άλλα¬ 


ξαν χρήση. 1 

ΚΑΝΟΝΙΣΜΟΙ 

Περί Εκκλησιαστικών Υποτροφιών. 2 


ΠΡΑΞΕΙΣ ΝΟΜΟ ΘΕΤΙΚΟΥ Π ΕΡΙΕΧΟΜΕΝΟΥ 

(ΐ) 

Αναστολή εφαρμογής διατάξεων τακτοποίησης ημιυ- 
παίθριων και λοιπών κλειστών χώρων που άλλαξαν 
χρήση. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 44 του 
Συντάγματος. 

2. Την έκτακτη περίπτωση εξαιρετικώς επείγουσας 
και απρόβλεπτης ανάγκης να επαναξιολογηθεί, αφού 
ληφθούν υπόψη πρωτίστως περιβαλλοντικά κριτήρια, η 
«τακτοποίηση» των ημιυπαίθριων και λοιπών κλειστών 
χώρων που άλλαξαν χρήση. 

3. Τη σχετική πρόταση του Υπουργικού Συμβουλίου. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού για το τρέχον και τα επόμενα οικονομικά 
έτη, αποφασίζουμε: 

Αρθρο μόνο 

1. Αναστέλλεται για χρονικό διάστημα έξι (6) μηνών 
η ισχύς των διατάξεων της παραγράφου 2 του άρθρου 
40 τμήματα Α), Β), Γ) και Δ) και της παραγράφου 5 του 
άρθρου 41 του ν. 3775/2009 «Κανόνες Τεκμηρίωσης Εν- 
δοομιλικών Συναλλαγών, Κανόνες Υποκεφαλαιοδότησης 
Επιχειρήσεων, Διαδικασία Ταχείας Αδειοδότησης και 
άλλες διατάξεις» (ΦΕΚ Α' 122). Η αναστολή αφορά και 
τη διαδικασία των εκκρεμών αιτήσεων τακτοποίησης 
σε όποιο στάδιο και αν βρίσκονται. 


2. Κατά τη διάρκεια της αναστολής της ανωτέρω πα¬ 
ραγράφου δεν επιβάλλονται πρόστιμα και οποιοσδή¬ 
ποτε άλλες κυρώσεις για την ανέγερση και διατήρηση 
αυθαιρέτων. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 
Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΡΑΓΚΟΥΣΗΣ 
ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 
ΓΕΩΡΓΙΟΣ ΠΑΠΑΝΔΡΕΟΥ 
ΛΟΥΚΙΑ - ΤΑΡΣΙΤΣΑ ΚΑΤΣΕΛΗ 
ΚΩΝΣΤΑΝΤΙΝΑ ΜΠΙΡΜΠΙΛΗ 
ΑΝΝΑ ΔΙΑΜΑΝΤΟΠΟΥΛΟΥ 
ΔΗΜΗΤΡΙΟΣ ΡΕΠΠΑΣ 
ΑΝΔΡΕΑΣ ΛΟΒΕΡΔΟΣ 
ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ 
ΑΙΚΑΤΕΡΙΝΗ ΜΠΑΤΖΕΛΗ 
ΜΙΧΑΗΛ ΧΡΥΣΟΧΟΪΔΗΣ 
ΠΑΥΛΟΣ ΓΕΡΟΥΛΑΝΟΣ 
ΧΑΡΑΛΑΜΠΟΣ ΠΑΜΠΟΥΚΗΣ 
-♦- 

Κ ΑΝΟΝΙΣΜΟ Ι 

Κανονισμός υπ’ αριθμ. 191/2009. 

Περί Εκκλησιαστικών Υποτροφιών. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Την διάταξιν της παρ. 3 του άρθρου 43 του ν.590/1977: 
«Περί του Καταστατικού Χάρτου της Εκκλησίας της Ελ¬ 
λάδος» (ΦΕΚ 146/τ.Α'/31.5.1977). 

2. Την υπ’ αριθμ. 52/25.8.2009 Εισήγησιν της Συνοδικής 
Επιτροπής Διορθοδόξων και Διαχριστιανικών Σχέσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Την υπ’ αριθμ. 24/2009 Γνωμοδότησιν του Ε.Ν.Σ. της 
Εκκλησίας της Ελλάδος. 

4. Την από 27.8.2009 Απόφασιν Αυτής. 

ΨΗΦΙΖΕΙ 

Τον υπ’ αριθμ. 191/2009 Κανονισμόν έχοντα ούτω: 

ΚΑΝΟΝΙΣΜΟΣ υπ’ αριθμ. 191/2009 

«Περί Εκκλησιαστικών Υποτροφιών» 

ΚΕΦΑΛΑΙΟΝ Α' 

Φορεύς, Σκοπός, Αριθμός Υποτροφιών. 

Αρθρον 1. 

1. Η Εκκλησία της Ελλάδος χορηγεί υποτροφίας (κατ’ 
άρθρον 43 παρ. 3 του ν. 590/1977). Αι Εκκλησιαστικοί 
Υποτροφίαι χορηγούνται υπό της Εκκλησίας της Ελ¬ 
λάδος δια καθαρώς εκκλησιαστικούς σκοπούς, ήτοι: α) 
κατάρτισιν και επιμόρφωσιν στελεχών της Εκκλησίας 
της Ελλάδος, και β) σύσφιξιν και προαγωγήν των διορ- 
θοδόξων και διαχριστιανικών σχέσεων της Εκκλησίας 
της Ελλάδος (Κεφ. Β', άρθρον 19, παρ. 4 του υπ’ αριθμ. 
160/2004 Κανονισμού της Ιεράς Συνόδου της Εκκλησίας 
της Ελλάδος, ΦΕΚ 100/τ.Α'/20.5.2004). 

2. Εκκλησιαστικοί Υποτροφίαι διεπόμεναι υπό του πα¬ 
ρόντος Κανονισμού είναι αι χορηγούμενοι: α) υπό του 
Νομικού Προσώπου της Εκκλησίας της Ελλάδος, και 
β) υπό των Νομικών Προσώπων των Ιερών Μητροπόλεων 
ή Ιερών Μονών ή Ενοριών της Εκκλησίας της Ελλάδος. 

3. Εκκλησιαστικοί Υποτροφίαι χορηγούνται: α) εις 
Έλληνας Ορθοδόξους δια μεταπτυχιακάς θεολογικάς 
σπουδάς εις το εξωτερικόν ή δια σπουδάς εις τομείς 
ζωτικούς δια την ζωήν και την δράσιν της Εκκλησίας, 
και β) εις αλλοδαπούς ορθοδόξους ή και μη ορθοδό¬ 
ξους, δια προπτυχιακός ή μεταπτυχιακάς Θεολογικάς 
σπουδάς εν Ελλάδι. 

Αρθρον 2. 

1. Τα θέματα των Εκκλησιαστικών Υποτροφιών αποτε¬ 
λούν Τομέα δραστηριότητος της Συνοδικής Επιτροπής 
Διορθοδόξων και Διαχριστιανικών Σχέσεων (άρθρον 
19 κεφ. Β' παρ. 4 του υπ’ αριθμ. 160/2004 Κανονισμού 
της Ιεράς Συνόδου της Εκκλησίας της Ελλάδος, ΦΕΚ 
100/τχ.Α720.5.2004). Δια την αντιμετώπισιν όλων των 
σχετικών θεμάτων συνιστάται παρά τη Συνοδική ταύτη 
Επιτροπή Υποεπιτροπή Υποτροφιών (άρθρ. 10 παρ. 3 και 
4 του ν. 590/1977). 

2. α) Η Υποεπιτροπή Υποτροφιών συγκροτείται εκ του 
Προέδρου της Συνοδικής Επιτροπής επί των Διορθοδό- 
ξων και Διαχριστιανικών Σχέσεων και ανά δύο (2) Μελών 
των Συνοδικών Επιτροπών Διορθοδόξων και Διαχρι- 
στιανικών Σχέσεων και Εκκλησιαστικής Εκπαιδεύσεως, 
οριζομένων υπό των Προέδρων αυτών. 

β) Τον Πρόεδρον απάντα ή κωλυόμενον αναπληροί εν 
(1) εκ των αρχιερατικών Μελών αυτής, το έχον πρεσβεία 
αρχιερωσύνης. 

γ) Χρέη Γραμματέως της Υποεπιτροπής Υποτροφιών 
εκτελεί ο Γραμματεύς της Συνοδικής Επιτροπής Διορθο- 
δόξων και Διαχριστιανικών Σχέσεων, αναπληρούμενος 
υπό του παρ’ αυτή ειδικού Συνεργάτου. 

3. 'Εργον της Υποεπιτροπής Υποτροφιών είναι: 

α) Η έκδοσις προκηρύξεως περί χορηγήσεως Υποτρο¬ 
φιών, το σχέδιον της οποίας εγκρίνεται υπό της Δ.Ι.Σ. 

β) Η συγκέντρωσις των υποβαλλομένων προς χορή- 
γησιν ή παράτασιν υποτροφίας Αιτήσεων. 


γ) Η εξέτασις και γνωμοδότησις επί των, ως είρηται, 
Αιτήσεων εις τακτήν Συνεδρίαν. 

δ) Η διατύπωσις γνώμης επί των προσώπων εις τα 
οποία θα χορηγηθούν αι υποτροφίαι. 

ε) Η εξέτασις και γνωμοδότησις περί υπάρξεως ή μη 
λόγων, δια παράτασιν ή δια διακοπήν αυτής. 

στ) Η υποβολή προς την Διαρκή Ιερόν Σύνοδον των 
εισηγήσεών της επί των προδιαληφθέντων ζητημάτων 
προς έγκρισιν. 

ζ) Η εν γένει εξέτασις παντός θέματος σχετιζομένου 
με υποτροφίας και υποτρόφους και η επ’ αυτού εισή- 
γησις προς την Διαρκή Ιερόν Σύνοδον προς ρύθμισίν 
του. 

Αρθρον 3. 

1. Ο αριθμός των υπό της Εκκλησίας της Ελλάδος 
χορηγουμένων υποτροφιών καθορίζεται συνολικώς εις 
εκατόν (100), ήτοι: 

α) Πεντήκοντα (50) εις Έλληνας: κληρικούς η υποψη¬ 
φίους κληρικούς ή λαϊκούς (άρρενας ή θήλεις). 

β) Πεντήκοντα (50) εις αλλοδαπούς: κληρικούς ή λαϊ¬ 
κούς (άρρενας ή θήλεις). 

Αι ως άνω υποτροφίαι κατανέμονται ως εξής: 

Α. ΕΙΣ ΕΛΛΗΝΑΣ: 

Τεσσαράκοντα (40) υποτροφίαι εις κληρικούς ή υπο¬ 
ψηφίους κληρικούς ή λαϊκούς άρρενας ή θήλεις δια με¬ 
ταπτυχιακάς θεολογικάς σπουδάς εις την αλλοδαπήν. 

Δέκα (10) υποτροφίαι εις πτυχιούχους Α.Ε.Ι. ή Τ.Ε.Ι., άρ¬ 
ρενας ή θήλεις, δια μεταπτυχιακάς σπουδάς εις ζωτικούς 
τομείς της ζωής και δράσεως της Εκκλησίας (οικονομικά, 
πληροφορική, βιβλιοθηκονομία, αγιογραφία, δημοσιο¬ 
γραφία, κοινωνιολογία, ψυχιατρική - ποιμαντική ψυχο¬ 
λογία, οικονομολογία, ραδιοτηλεόρασις, εκκλησιαστική 
μουσική, μεταφράσεις, πολιτικοί επιστήμαι, κανονικόν, 
εκκλησιαστικόν, διοικητικόν και αστικόν δίκαιον κ.λπ.). 

Β. ΕΙΣ ΑΛΛΟΔΑΠΟΥΣ: 

Τεσσαράκοντα (40) υποτροφίαι εις αλλοδαπούς, 
προερχομένους ειδικώς εκ των Ορθοδόξων Εκκλησιών 
Ρωσίας, Σερβίας, Ρουμανίας, Βουλγαρίας, Γεωργίας, 
Αλβανίας, Πολωνίας και Τσεχίας - Σλοβακίας (πέντε δί 
εκάστην εξ αυτών), δια θεολογικάς η μεταπτυχιακάς 
θεολογικάς σπουδάς εν Ελλάδι. 

Δέκα (10) υποτροφίαι εις αλλοδαπούς προερχομένους 
εξ άλλων Ορθοδόξων Εκκλησιών και άλλων χριστιανικών 
ομολογιών διά θεολογικάς ή μεταπτυχιακάς θεολογι- 
κάς σπουδάς εν Ελλάδι. 

ΚΕΦΑΛΑΙΟΝ Β' 

Υποτροφίαι εις Έλληνας δια σπουδάς εις το εξωτερικόν. 

Άρθρον 4. 

1. Αι υπό του Νομικού Προσώπου της Εκκλησίας της 
Ελλάδος χορηγούμενοι υποτροφίαι εις Έλληνας προ¬ 
κηρύσσονται κατά μήνα Ιανουάριον εκάστου έτους δια 
σχετικού δημοσιεύματος εις το Επίσημον Δελτίον της 
Εκκλησίας της Ελλάδος «ΕΚΚΛΗΣΙΑ», εις την ιστοσελί¬ 
δα της Εκκλησίας της Ελλάδος εις το Διαδίκτυον, εις 
δύο ημερήσιας εφημερίδας των Αθηνών πανελληνίου 
κυκλοφορίας και δια Συνοδικής Εγκυκλίου προς τας 
Ιεράς Μητροπόλεις. 

2. Η διάρκεια εκάστης χορηγουμένης υποτροφίας ορί¬ 
ζεται δί εν ακαδημαϊκόν έτος, ήτοι δια δέκα μήνας από 
1ης Οκτωβρίου μέχρι 31ης Ιουλίου. 

3. Η ανανέωσις υποτροφίας γίνεται πάντοτε ητιο- 
λογημένως, κατόπιν αξιολογήσεως της πορείας των 
σπουδών του έχοντος την υποτροφίαν δεόντως πιστο¬ 
ποιούμενης. 

4. Δια την ανανέωσιν απαιτείται κατ’ έτος σχετική 
βεβαίωσις ήθους και προόδου σπουδών του έχοντος 
την υποτροφίαν, υπό του Πανεπιστημιακού Ιδρύματος, 
εις το οποίον σπουδάζει ο υπότροφος. 

5. Παρατεινομένης της υποτροφίας, η χρηματική επι- 
χορήγησις του υποτρόφου δεν διακόπτεται κατά τους 
μεταξύ των ακαδημαϊκών ετών παρεμβαλλομένους δύο 
θερινούς μήνας. 

Αρθρον 5. 

Απαραίτητοι προϋποθέσεις χορηγήσεως υποτροφίας 
εις Έλληνας δια σπουδάς εις το εξωτερικόν είναι: 

α) Η συγκατάθεσις του οικείου Αρχιερέως με συστατι¬ 
κόν έγγραφον αυτού περί της χρηστοήθειας του υποψη¬ 
φίου και προκειμένου περί της εθελοντικής προσφοράς 
του εις την Εκκλησίαν. 

β) Βεβαίωσις δύο Καθηγητών του αιτούντος περί της 
επιστημονικής ικανότητος του υποψηφίου. 

γ) Αντίγραφον Πτυχίου Α.Ε.Ι. ή Τ.Ε.Ι. με βαθμόν άριστα 
ή λίαν καλώς. 

δ) Βεβαίωσις Α.Ε.Ι. ή Τ.Ε.Ι. εις την οποίαν να εμφαίνεται 
ή κατ’ έτος αναλυτική επίδοσις και βαθμολογία αυτού. 

ε) Ηλικία ουχί ανωτέρα των 40 ετών. Εις εκτάκτους 
περιπτώσεις η Δ.Ι.Σ. δύναται να μεταθέτη και πέραν των 
40 ετών το όριον ηλικίας του υποψηφίου. 

στ) Έγγραφος δήλωσις, ότι μετά το πέρας των σπου¬ 
δών αυτού ο υποψήφιος θα τεθή εις την διάθεσιν της 
Ιερός Συνόδου, ίνα υπηρετήση ως αύτη ήθελε ορίσει 
τουλάχιστον επί 2ετιαν. Εις περίπτωσιν αρνήσεως προ¬ 
σφοράς υπηρεσιών εις την Εκκλησίαν οφείλει ούτος 
να καταβάλη το δαπανηθέν υπό της Εκκλησίας δια την 
υποτροφίαν του ποσόν. 

ζ) Επαρκής γνώσις της γλώσσης της χώρας, εις την 
οποίαν ο υποψήφιος επιθυμεί να σπουδάση, αποδεικνυ- 
ομένης δια σχετικού πιστοποιητικού. 

η) Πιστοποιητικόν γεννήσεως. 

θ) Βιογραφικόν σημείωμα. 

ι) Βεβαίωσις Σχολής του Πανεπιστημίου εις το οποίον 
ο υποψήφιος προτίθεται να σπουδάση, ότι γίνεται υπ’ 
αυτής δεκτός. 

ια) Αίτησις του υποψηφίου προς την Ιερόν Σύνοδον 
μετά δύο (2) προσφάτων φωτογραφιών. 

Αρθρον 6. 

1. Ο υπότροφος οφείλει να ενημερώνη εκάστοτε την 
αρμοδίαν Υποεπιτροπήν Υποτροφιών, δια την ακριβή 
διεύθυνσιν της μονίμου κατοικίας του εν Ελλάδι και εν 
τη Αλλοδαπή, ως και δια πάσαν σχετικήν μεταβολήν. 

2. Ομοίως έχει χρέος, εις το τέλος εκάστου ακαδημα¬ 
ϊκού έτους να πληροφορή εγγράφως την Υποεπιτροπήν 
Υποτροφιών περί των σπουδών αυτού, εφαρμοζομένων 
των εν τω Ι.Κ.Υ. ισχυόντων. 

3. Ο υπότροφος περατών τας σπουδάς αυτού και επι- 
στρέφων εις Ελλάδα, καταθέτει εις την Υποεπιτροπήν 
Υποτροφιών αντίγραφον των εν τω Εξωτερικώ κτηθέ- 
ντων τίτλων του. 

4. Οι κληρικοί υπότροφοι δεν δύνανται να αποσπώνται 
και να υπηρετούν κατά τον χρόνον των σπουδών των εν 
τη αλλοδαπή ως εφημέριοι εις Ελληνικός Κοινότητας, 
δια να μη παρεμποδίζωνται εις τας σπουδάς των. 


5. Οι κληρικοί υπότροφοι δικαιούνται να λαμβάνουν δια 
το διάστημα των σπουδών των εκπαιδευτικήν άδειαν, 
κατά τους ισχύοντας νόμους. Εις την περίπτωσιν αυτήν 
λαμβάνουν και τας εν Ελλάδι αποδοχάς των. 

ΚΕΦΑΛΑΙΟΝ Γ 

Υποτροφίαι χορηγούμενοι εις Αλλοδαπούς 
δια σπουδάς εν Ελλάδι. 

Αρθρον 7. 

1. Σκοπός των εις αλλοδαπούς χορηγουμένων υπο¬ 
τροφιών είναι η διευκόλυνσις των Ορθοδόξων Τοπικών 
Εκκλησιών και των άλλων χριστιανικών Ομολογιών, να 
δημιουργήσουν ελληνομαθείς λειτουργούς - στελέχη 
προς σύσφιγξιν των σχέσεων αυτών μετά της Εκκλησίας 
της Ελλάδος. 

2. Αι υποτροφίαι αυταί χορηγούνται εις κληρικούς ή 
λαϊκούς, υποδεικνυομένους υπό των Προκαθημένων των 
Εκκλησιών των. 

3. Αι εν λόγω υποτροφίαι, χορηγούνται μόνον δια Θε- 
ολογικάς σπουδάς, προπτυχιακός ή μεταπτυχιακάς. 

4. Εις εξαιρετικός περιπτώσεις η ΔΙΣ δύναται να χο- 
ρηγήση υποτροφίαν διάρκειας ενός (1) έτους και εις 
αλλοδαπούς καθηγητάς δια σοβαρόν επιστημονικήν 
έρευναν επί θεολογικών η εκκλησιαστικών θεμάτων ή 
δια την εκμάθησιν της Ελληνικής Γλώσσης. 

Αρθρον 8. 

Οι υποψήφιοι αλλοδαποί υπότροφοι υποχρεούνται να 
υποβάλουν εις Υποεπιτροπήν Υποτροφιών της Ιερός Συ¬ 
νόδου της Εκκλησίας της Ελλάδος δια της Εκκλησιαστι¬ 
κής Αρχής της χώρας αυτών, τα κάτωθι δικαιολογητικά, 
το βραδύτερον μέχρι της 30ης Απριλίου: 

α) Αίτησιν μετά βιογραφικού σημειώματος, διαλαμβά- 
νοντος περί της ιθαγένειας, τόπου και χρόνου γεννήσε¬ 
ως, σπουδών, εκκλησιαστικής καταστάσεως και τυχόν 
εκκλησιαστικής ή επιστημονικής δραστηριότητος αυτών 
και δύο (2) προσφάτων φωτογραφιών. 

β) Συστατικόν γράμμα του Προκαθημένου της τοπικής 
Εκκλησίας εξ ης προέρχονται. 

γ) Τίτλους σπουδών εν φωτοαντιγράφω. 

δ) Πιστοποιητικόν υγείας, εκδιδόμενον υπό των υγει¬ 
ονομικών υπηρεσιών της χώρας αυτών. 

ε) Υπεύθυνον Δηλωσιν, ότι δεν έχουν λάβει, δεν λαμ¬ 
βάνουν και δεν θα λάβουν ετέραν υποτροφίαν εξ οιασ- 
δήποτε άλλης πηγής κατά την περίοδον αυτήν. 

Αρθρον 9. 

1. Οι εν Ελλάδι αλλοδαποί υπότροφοι υποχρεούνται 
να διαμένουν εις εκκλησιαστικά ιδρύματα (οικοτροφεία 
κ.λπ.) εκτός αν είναι έγγαμοι. Εις την περίπτωσιν αυτήν 
δύναται η Ιερά Σύνοδος, προτάσει της Υποεπιτροπής 
Υποτροφιών, να χορηγή εις αυτούς την υποτροφίαν 
ηυξημένην κατά το ήμισυ. 

2. Η κάθε υποτροφία χορηγείται δί εν ακαδημαϊκόν 
έτος, ήτοι: από 1ης Οκτωβρίου μέχρι 31ης Ιουλίου, αλλά 
δύναται να παραταθή κατά τα εν άρθρω 4 § 3-6 διαλαμ¬ 
βανόμενα, προκειμένου δε περί σπουδών μεταπτυχιακών 
την τριετίαν. Ειδικώς δια την υποβολήν διδακτορικού 
διπλώματος επί εν εισέτι έτος, κατόπιν βεβαιώσεως του 
καθηγητού μετά του οποίου εργάζεται ο υποψήφιος. 

3. Παρατεινομένης της χορηγήσεως της υποτροφίας 
εις αλλοδαπόν υπότροφον, συνεχίζεται η καταβολή της 

χρηματικής επιχορηγήσεως και κατά τους μεταξύ των 
ακαδημαϊκών ετών παρεμβαλλόμενους δύο θερινούς 
μήνας: Αύγουστον και Σεπτέμβριον. 

4. Τέλος, παρέχεται η δυνατότης παρατάσεως της χο- 
ρηγήσεως της υποτροφίας εις τε τους έλληνας και εις 
τους αλλοδαπούς υποτρόφους μετά την συμπλήρωσιν 
της τριετίας ή πενταετίας δια την ολοκλήρωσιν των 
σπουδών αυτών επί δύο εισέτι έτη, μόνον εις περίπτω- 
σιν καθ’ ην, δεν ηδυνήθησαν ούτοι άνευ υπαιτιότητος 
αυτών, να ολοκληρώσουν τας σπουδάς των. Περαιτέρω 
παράτασις δεν δύναται να γίνη δεκτή. 

5. Η υποτροφία διακόπτεται εφ’ όσον: 

α) Ο υπότροφος δεν παρουσιάζει πρόοδον εις τας 
σπουδάς του. 

β) Ο υπότροφος δεν επιδεικνύη το πρέπον ήθος. 

γ) Ο υπότροφος διαπιστωθή ότι λαμβάνει υποτροφίαν 
και παρ’ άλλης τινός πηγής. 

δ) Ο υπότροφος φοιτά και εις άλλην Σχολήν. 

ε) Ο υπότροφος δεν τηρεί τούς όρους του παρόντος 
Κανονισμού. 

στ) Ανακληθή δί οιονδήποτε λόγον ή λήξει άνευ πε¬ 
ραιτέρω ανανεώσεως η χορηγηθείσα υπό της αρμο¬ 
δίας Αρχής άδεια παραμονής του υποτρόφου εις την 
ημεδαπήν. 

Άρθρον 10. 

1. Η Ιερά Σύνοδος της Εκκλησίας της Ελλάδος ανα¬ 
λαμβάνει πρόνοιαν δια τα έξοδα ιατροφαρμακευτικής 
περιθάλψεως των αλλοδαπών υποτρόφων Αυτής κατά 
το πρώτον έτος της εν Ελλάδι παραμονής αυτών, κατά 
το οποίον ούτοι διδάσκονται την ελληνικήν γλώσσαν και 
δεν δικαιούνται της υπό του Κράτους ιατροφαρμακευτι¬ 
κής προστασίας, την οποίαν δικαιούνται οι εγγεγραμμέ¬ 
νοι εις τα εν Ελλάδι Κρατικά Πανεπιστήμια φοιτηταί. 

2. Η Ιερά Σύνοδος της Εκκλησίας της Ελλάδος ανα- 
λάμβανει τας εκάστοτε κατά νόμον δαπάνας των αλ¬ 
λοδαπών υποτρόφων Αυτής δια την εκμάθησιν της Ελ¬ 
ληνικής Γλώσσης εις τα σχετικά τμήματα των κρατικών 
Πανεπιστημίων Αθηνών και Θεσσαλονίκης. 

3. Εις τούς επιτυχώς περατώσαντας τας εν Ελλάδι 
σπουδάς αυτών αλλοδαπούς υποτρόφους, κατόπιν αι- 
τήσεώς τους, χορηγείται χρηματικόν ποσόν υποτροφίας 
δύο μηνών, δια την κάλυψιν εξόδων επιστροφής τους 
εις την πατρίδα τους. 

ΚΕΦΑΛΑΙΟΝ Δ' 

Γενικαί Διατάξεις 

Αρθρον 11. 

1. Τον κατάλογον των Ελλήνων και Αλλοδαπών υποψη¬ 
φίων υποτρόφων συντάσσει η Υποεπιτροπή Υποτροφιών 
κατά μήνα Μαϊον και υποβάλει αυτόν εντός του αυτού 
μηνάς δια της Συνοδικής Επιτροπής Διορθοδόξων και 
Διαχριστιανικών Σχέσεων εις την Διαρκή Ιεράν Σύνοδον 
προς έγκρισιν. 

2. Αι σχετικοί αποφάσεις της Διαρκούς Ιεράς Συνόδου 
κοινοποιούνται εις την Συνοδικήν Επιτροπήν, αρμοδίαν 
ούσαν δια την εκτέλεσιν αυτών. 

3. Οι επιλεγέντες υποτρόφοι οφείλουν να δηλώσουν 
προ του μηνάς Αυγούστου αν θα κάμουν χρήσιν της 
χορηγηθείσης υποτροφίας. 

4. Εις περίπτωσιν καθ’ ην υπότροφοι, Έλληνες ή Αλ¬ 
λοδαποί δεν δηλώσουν, ότι θα κάμουν χρήσιν της υπο¬ 
τροφίας, αι υποτροφίαι των δύνανται να χορηγηθούν 
εις άλλους. 


Αρθρον 12. 

Η Υποεπιτροπή Υποτροφιών: 

α) Διατηρεί Αρχείον δϊ όλους τους υποτρόφους της 
Εκκλησίας της Ελλάδος. 

β) Παρακολουθεί την προσφοράν των υποτρόφων Αυ¬ 
τής εις το έργον της Εκκλησίας και προς τούτο. 

γ) Ερευνά περιοδικώς περί της εξελίξεως αυτών εν 
τη κοινωνία και εάν υπηρετούν εις διαφόρους τομείς 
της Εκκλησίας, και 

δ) Προκειμένου περί Αλλοδαπών απευθύνη διακριτικά 
ερωτήματα προς τας αρμοδίας Εκκλησιαστικός Αρχάς 
του τόπου καταγωγής αυτών περί της συμμετοχής των 
εις την ζωήν της Εκκλησίας των. 

Αρθρον 13. 

Το εις τους Έλληνας και τους Αλλοδαπούς υποτρό¬ 
φους χορηγούμενον μηνιαίως χρηματικόν ποσόν, καθο¬ 
ρίζεται εις τας αρχάς Σεπτεμβρίου εκάστου έτους υπό 
της Διαρκούς Ιεράς Συνόδου κατόπιν εισηγήσεως της 
Υποεπιτροπής Υποτροφιών, αναλόγως των εκάστοτε 
τιμαριθμικών αναπροσαρμογών. 

Αρθρον 14. 

Λοιπά θέματα υποτρόφων αναγκαία δια την εφαρμο¬ 
γήν του Κανονισμού και τυχόν μή ειδικώς ρυθμιζόμενα 
υπ’ αυτού, κανονίζονται δί Αποφάσεων της Διαρκούς 
Ιεράς Συνόδου, μετά γνώμην της Υποεπιτροπής Υπο¬ 
τροφιών. 

Αρθρον 15 

1. Αι υπό άλλων Εκκλησιαστικών Νομικών Προσώπων 
(Ιερών Μητροπόλεων ή Ιερών Μονών) υποτροφίαι, ανα¬ 
γνωρίζονται ως υποτροφίαι εκκλησιαστικοί, εφ’ όσον 
πληρούν τους όρους των διατάξεων του παρόντος Κα¬ 
νονισμού, προκειμένου είτε περί ελλήνων ορθοδόξων, 
είτε και αλλοδαπών υποτρόφων. 

2. Εις τας περιπτώσεις αυτός οι υπότροφοι, κατά τας 
διατάξεις του Κανονισμού τούτου, τυγχάνουν από την 
Υπηρεσίαν Υποτροφιών παντός άλλου κατά νόμον δι¬ 
καιώματος τη αιτήσει των. 

Αρθρον 16. 

Από της δημοσιεύσεως του παρόντος Κανονισμού 
εις την Εφημερίδαν της Κυβερνήσεως καταργείται 
εξ’ ολοκλήρου ο υπ’ αριθμ. 148/2001 Κανονισμός της 
Ιεράς Συνόδου της Εκκλησίας της Ελλάδος (ΦΕΚ.259/ 
τχ.Α77.11.2001). 

Αρθρον 17. 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ¬ 
νήσεως και το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον 18. 

Εκ των διατάξεων του Κανονισμού τούτου προκαλεί- 
ται δαπάνη μόνον εις βάρος του προϋπολογισμού του 
νομικού προσώπου της Εκκλησίας της Ελλάδος, το ύψος 
της οποίας δεν δύναται να προσδιορισθή. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 27 Αυγούστου 2009 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

